હકીકતમાં, રાહુલ ગાંધીએ આરોપ લગાવ્યો હતો કે, વડાપ્રધાન નરેન્દ્ર મોદીના દબાણમાં સંરક્ષણ મંત્રી નિર્મલા સીતારમણ રાફેલ ડીલને લઈને દેશ સમક્ષ ખોટું બોલ્યા છે. રાહુલ ગાંધીએ કહ્યું કે રાફેલ ડીલમાં તેમની સરકારે 520 કરોડ રૂપિયા પ્રતિ પ્લેનમાં ડીલ કરી હતી, ખબર નહીં કે કોની સાથે વાત થઈ અને પીએમ ફ્રાંસ ગયા અને જાદુથી પ્લેનની કિંમત 1600 કરોડ પ્રતિ પ્લેન થઈ ગઈ. તેમણે કહ્યું કે, ‘સંરક્ષણ મંત્રીએ પહેલા કહ્યું કે, દેશમાં પ્લેનની કિંમત બતાવીશ, તે પછી સંરક્ષણ મંત્રીએ સ્પષ્ટ કહ્યું કે, હું આંકડો આપી નહીં શકું કેમકે ફ્રાંસ અને ભારતની સરકાર વચ્ચે સીક્રેસી એગ્રિમેન્ટ છે